16. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΣΥΝΤΟΝΙΣΜΟΥ ΚΑΙ ΕΡΓΑΣΙΑΣ Αριθ. 34829/Υ.337 της 2/11 Μαΐου 1962 (ΦΕΚ Β΄ 165) Περί αυξήσεως των υπό του Ταμείου Ασφαλίσεως Ιδιοκτητών, Συντακτών και Υπαλλήλων Τύπου παρεχομένων συντάξεων. Έχοντες υπ’ όψει: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών, όπως προβαίνη εις τροποποιήσεις των φορολογικών Συντελεστών». 2)Την υπ’ αριθ. 4019/10.11.61 αναφοράν του Ταμείου Ασφαλίσεως Ιδιοκτητών Συντακτών και Υπαλλήλων Τύπου «περί αυξήσεως των συντάξεων». 3)Την απόφασιν της Νομισματικής Επιτροπής την ληφθείσαν κατά την 918 συνεδρίασιν αυτής 3.5.1955 κοινοποιηθείσαν δια του υπ’ αριθ. 14786/16.5.55 εγγράφου της και 4)τας κρατούσας οικονομικάς συνθήκας, αποφασίζομεν: Από της πρώτης του επομένου της δημοσιεύσεως της παρούσης μηνός αυξάνονται αι παρά του Ταμείου Ασφαλίσεως Ιδιοκτητών Συντακτών και Υπαλλήλων Τύπου καταβαλλόμεναι συντάξεις κατά ποσοστόν 20%. Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 